ভয় দেখিয়ে বিরোধী প্রার্থীদের সরিয়ে দিচ্ছে BJP! বিহারে বিস্ফোরক পিকে

ওয়েব ডেস্ক: বিধানসভা নির্বাচনের (Assembly Election) আগে বিহারে (Bihar) বিরোধী প্রার্থীদের ভয় দেখিয়ে মনোনয়ন প্রত্যাহারে বাধ্য করছে বিজেপি (BJP)! সম্প্রতি এমনই বিস্ফোরক অভিযোগ তুললেন জন সুরাজ পার্টির (Jan Suraaj Party) সুপ্রিমো প্রশান্ত কিশোর (Prashant Kishor)। তাঁর অভিযোগ, জন সুরাজের তিন প্রার্থীকে ভয় দেখিয়ে, চাপে ফেলে মনোনয়নপত্র তুলে নিতে বাধ্য করেছে পদ্ম শিবির। একইসঙ্গে পিকে হুঁশিয়ারির সুরে বলেন যে, এই ঘটনার প্রেক্ষিতে নির্বাচন কমিশনের দ্বারস্থ হবেন তিনি এবং তাঁর দল।

মঙ্গলবার এক জাতীয় সংবাদমাধ্যমকে দেওয়া এক সাক্ষাৎকারে প্রশান্ত কিশোর অভিযোগ করেন, জন সুরাজ পার্টির তিন প্রার্থী—দানাপুরের মতুর শাহ, ব্রহ্মপুরের সত্যপ্রকাশ তিওয়ারি এবং গোপালগঞ্জের শশী শেখর সিং চাপের মুখে মনোনয়ন প্রত্যাহার করেছেন। তাঁর দাবি, বিজেপি বিরোধী প্রার্থী ও ভোটারদের ভয় দেখাচ্ছে। এর মাঝেই পিকে বলেন, “জন সুরাজের ২৪০ জন যোদ্ধা এখনো ময়দানে রয়েছেন। তাঁরা ভয় পাবে না, যতই হুমকি দিন বা প্রলোভন দেখান। ১৪ নভেম্বর সব পরিষ্কার হয়ে যাবে। আমরা পিছিয়ে যাব না।”

আরও পড়ুন: বিহারে নাটকীয় মোড়! RJD প্রার্থীর বিরুদ্ধেই প্রচার তেজস্বীর, কিন্তু কেন?

প্রশান্ত কিশোর আরও বলেন, “দেশের গৃহমন্ত্রী ও শিক্ষামন্ত্রী যদি বিরোধী দলের প্রার্থীদের মনোনয়ন তুলতে চাপ দেন, তা হলে গণতন্ত্র কোথায়? আমরা নির্বাচন কমিশনে অভিযোগ জানাবো, কিন্তু জানি—কমিশনও সরকারের ইচ্ছামতোই কাজ করবে।” তবে তিনি হুঁশিয়ারি দেন, “জন সুরাজ ভয় পাবে না। এবার বিহার বদলাবে।”

বিহারে বিজেপি তথা এনডিএ-র অবস্থা সম্পর্কে প্রশান্ত কিশোর বলেন, “জন সুরাজকে ভোট কাটার দল বলে তুচ্ছ করলেও সেই দলের আতঙ্কেই এখন কাঁপছে বিজেপি।” পিকে আরও বলেন, “বিজেপি মহাগঠবন্ধনকে নয়, ভয় পাচ্ছে জন সুরাজকে। গত ৩০ বছরের বন্দিদশা থেকে মুক্তির পথ হল জন সুরাজ—যেখানে মানুষ বিজেপি ও নীতীশ কুমারকে লালু যাদবের ভয় দেখিয়ে ভোট দেয়, আবার লালু যাদবকেও বিজেপির ভয়েই ভোট দেয়। এখন মানুষ নতুন বিকল্প পেয়েছে।”

দেখুন আরও খবর:

The post ভয় দেখিয়ে বিরোধী প্রার্থীদের সরিয়ে দিচ্ছে BJP! বিহারে বিস্ফোরক পিকে first appeared on KolkataTV.

The post ভয় দেখিয়ে বিরোধী প্রার্থীদের সরিয়ে দিচ্ছে BJP! বিহারে বিস্ফোরক পিকে appeared first on KolkataTV.