SIR ইস্যুতে মোদি সরকারকে নিশানা! কী বললেন প্রশান্ত কিশোর?

ওয়েব ডেস্ক: দেশের ১২ রাজ্য ও কেন্দ্রশাসিত রাজ্যে শুরু হচ্ছে এসআইআর (SIR)। সেই ঘোষণা হয় সোমবার। তারপরেই বিজেপিকে (BJP) নিশানা করলেন জন সুরাজ পার্টির (Jan Suraaj Party) সুপ্রিমো প্রশান্ত কিশোর (Prashant Kishor)। ভোটার তালিকার বিশেষ নিবিড় সংশোধন প্রসং তুলে ধরে কেন্দ্র সরকারকে কটাক্ষ করে তিনি বলেন, “জনগণ যদি কোনও দলের বিরুদ্ধে চলে যায়, তাহলে কোনও শক্তি, কোনও প্রক্রিয়া, কোনও এসআইআর বা এফআইআর সেই দলকে বাঁচাতে পারবে না।”

এরপরেই তিনি বিহারে হওয়া এসআইআর-এর কথা উল্লেখ করেন প্রাক্তন ভোটকুশলী প্রশান্ত কিশোর। তিনি বলেন, “বিহারে তো এসআইআর হয়েছে। তাতে কী বদল হল? কারও নাম কাটা গেল? কিছু মানুষ একটু সমস্যায় পড়েছিল। বিজেপি কারও নাম মুছে দিতে, কাউকে ভয় দেখাতে বা হয়রানি করতে চেষ্টা করুক। কিন্তু জনগণ একবার মুখ ফিরিয়ে নিলে কোনও কিছুই তাদের বাঁচাতে পারবে না।”

আরও পড়ুন: SIR ঘোষণার পরই বড় সিদ্ধান্ত নির্বাচন কমিশনের, দেখুন বড় খবর

প্রসঙ্গত, সোমবার মুখ্য নির্বাচন কমিশনার জ্ঞানেশ কুমার ঘোষণা করেছেন যে, দেশের ১২টি রাজ্য ও কেন্দ্রশাসিত অঞ্চলে দ্বিতীয় দফার বিশেষ নিবিড় সংশোধন শুরু হবে। আন্দামান ও নিকোবর দ্বীপপুঞ্জ, ছত্তিশগড়, গোয়া, গুজরাত, কেরল, লাক্ষাদ্বীপ, মধ্যপ্রদেশ, পুদুচেরি, রাজস্থান, তামিলনাড়ু, উত্তরপ্রদেশ ও পশ্চিমবঙ্গে এই দফায় হবে এসআইআর।

প্রক্রিয়াটি শুরু হবে ২৮ অক্টোবর থেকে। এদিন থেকে ৩ নভেম্বর পর্যন্ত চলবে মুদ্রণ ও প্রশিক্ষণ। এরপর ৪ ডিসেম্বর পর্যন্ত চলবে গণনাপর্ব। খসড়া ভোটার তালিকা প্রকাশ পাবে ৯ ডিসেম্বর। তারপর আগামী বছরের ৮ জানুয়ারি পর্যন্ত চলবে দাবি-আপত্তি জমা দেওয়ার সময়। পরবর্তী শুনানি ও যাচাই পর্ব চলবে ৩১ জানুয়ারি পর্যন্ত। শেষমেশ চূড়ান্ত তালিকা প্রকাশ পাবে ৭ ফেব্রুয়ারি।

দেখুন আরও খবর:

The post SIR ইস্যুতে মোদি সরকারকে নিশানা! কী বললেন প্রশান্ত কিশোর? first appeared on KolkataTV.

The post SIR ইস্যুতে মোদি সরকারকে নিশানা! কী বললেন প্রশান্ত কিশোর? appeared first on KolkataTV.